CELEX: 42012D0494
Language: da
Date: 2012-03-23 00:00:00
Title: 2012/494/EU: Afgørelse vedtaget af repræsentanterne for medlemsstaternes regeringer, forsamlet i Rådet, af 23. marts 2012 om bemyndigelse til at indlede forhandlinger om en international aftale om oprettelse af EU-LAC-fonden som en international organisation

6.9.2012   
            
            
               DA
            
            
               Den Europæiske Unions Tidende
            
            
               L 240/2
            
         AFGØRELSE VEDTAGET AF REPRÆSENTANTERNE FOR MEDLEMSSTATERNES REGERINGER, FORSAMLET I RÅDET,
   af 23. marts 2012
   om bemyndigelse til at indlede forhandlinger om en international aftale om oprettelse af EU-LAC-fonden som en international organisation
   (2012/494/EU)
   REPRÆSENTANTERNE FOR MEDLEMSSTATERNES REGERINGER, FORSAMLET I RÅDET, HAR —
   under henvisning til henstillingen fra Europa-Kommissionen, og
   ud fra følgende betragtninger:
   
               (1)
            
            
               Der bør indledes forhandlinger med henblik på indgåelse af en international aftale om oprettelsen af en EU-LAC-fond som en international organisation mellem Den Europæiske Union og dens medlemsstater og landene i Latinamerika og Vestindien (i det følgende benævnt »aftalen«).
            
         
               (2)
            
            
               Kommissionen bør ved en rådsafgørelse bemyndiges til at føre forhandlinger om de bestemmelser i aftalen, der hører under Den Europæiske Unions kompetence.
            
         
               (3)
            
            
               Kommissionen bør endvidere bemyndiges til at føre forhandlinger på medlemsstaternes vegne om de bestemmelser i aftalen, der hører under medlemsstaternes kompetence —
            
         VEDTAGET DENNE AFGØRELSE:
   Artikel 1
   Kommissionen bemyndiges hermed til at indlede forhandlinger om en international aftale om oprettelsen af EU-LAC-fonden som en international organisation mellem Den Europæiske Union og dens medlemsstater og landene i Latinamerika og Vestindien (i det følgende benævnt »aftalen«).
   Artikel 2
   1.   Kommissionen bemyndiges hermed til at føre forhandlinger på vegne af Den Europæiske Unions medlemsstater om de bestemmelser i aftalen, der hører under medlemsstaternes kompetence.
   2.   En repræsentant for den medlemsstat, der varetager det roterende formandskab for Rådet, kan deltage i forhandlingerne sammen med Kommissionen.
   Artikel 3
   Forhandlingerne føres på grundlag af de forhandlingsdirektiver, der er fastlagt i addendummet til Rådets afgørelse 2012/493/EU af 23. marts 2012 om bemyndigelse til at indlede forhandlinger om en international aftale om oprettelse af EU-LAC-fonden som en international organisation (1).
   Artikel 4
   Forhandlingerne føres i samråd med Gruppen vedrørende Latinamerika (COLAT/AMLAT), der forud for hver forhandlingsrunde høres fuldt ud om de foreslåede forhandlingslinjer, og som efter hvert møde modtager en rapport om, hvordan forhandlingerne skrider frem.
   Artikel 5
   Denne afgørelse er rettet til Kommissionen.
   
      Udfærdiget i Bruxelles, den 23. marts 2012.
      
         
            På vegne af repræsentanterne for medlemsstaternes regeringer, forsamlet i Rådet,
         C. ASHTON
         
            Formand
         
      
   
   
      (1)  Se side 1 i denne EUT.